คือหนูทำหมันตั้งแต่3-4ปีที่แล้วค่ะจนตอนนี้อายุ25ปีแต่ไม่แน่ใจว่าหมันชั่วคราวหรือถาวรประเด็นคืออาทิตย์ก่อนประจำเดือนมาปกติเหมือนทุกครั้งแล้วมีอะไรกับแฟนจากนั้นประจำเดือนก็หยุดหลังจากนั้น3-4วันเลือดก็ไหลออกมาแต่ไม่ใช่สีแดงค่ะจะเป็นอะไรไหมค่ะคุณ
สวัสดีค่ะ godlovecarlbunch@gmail.com @การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @ส่วนการทำหมันในผู้หญิง โอกาสที่จะคุมกำเนิดหรือล้มเหลวมีเพียงร้อยละ 0.5 เท่านั้น @จากที่เล่ามา ยังระบุสาเหตุของเลือดที่ออกผิดปกตินี้ไม่ได้นะคะ ให้รอดูอาการ และรอดูประจำเดือนก่อน ถ้าขาดประจำเดือน ให้ทดสอบการตั้งครรภ์ดูอีกทีค่ะ @ถ้าเลือดที่ออกผิดปกติ ยังคงมีความผิดปกติต่อเนื่องยาวนาน แนะนำให้ไปพบสูตินารีแพทย์ เพื่อตรวจวินิจฉัยโรคอีกทีนะคะ